Mestské zastupiteľstvo v Košiciach

Uznesenie
zo XIV. rokovania Mestského zastupiteľstva v Košiciach,
zo dňa 10. decembra 2012			          číslo: 464

Územný plán zóny Košice - Krásna, Zmeny a doplnky 2011

Mestské zastupiteľstvo v Košiciach 
podľa § 31 zákona č. 50/1976 Zb. o územnom plánovaní  a stavebnom poriadku (stavebný zákon) v znení neskorších predpisov a podľa § 6 zákona č. 369/1990 Zb. o obecnom zriadení v znení neskorších predpisov a § 6 ods. 2 písm. a) a d) Štatútu mesta Košice

A. berie na vedomie 

1.	súhlasné stanovisko Krajského stavebného úradu v Košiciach v zmysle § 25 zákona 
č. 50/1976 Zb. o územnom plánovaní  a stavebnom poriadku (stavebný zákon) v znení neskorších predpisov k  návrhu Zmien a doplnkov Územného plánu zóny Krásna nad Hornádom r. 2011, oznámené listom č. 2012/00606 zo dňa 30.11.2012,

2.	vyhodnotenie pripomienok k návrhu Zmien a doplnkov Územného plánu zóny Krásna nad Hornádom r. 2011,

B. schvaľuje

1.	Zmeny a doplnky územného plánu zóny Krásna nad Hornádom r. 2011 v zmysle spracovanej dokumentácie,

2.	doplnok ku Všeobecne záväznému nariadeniu mesta Košice č. 50 o záväznej časti územného plánu zóny Krásna nad Hornádom podľa predloženého návrhu,

C. žiada 

primátora mesta Košice
zabezpečiť prostredníctvom odborne spôsobilej osoby pre obstarávanie predmetnej územnoplánovacej dokumentácie:

-	označenie textovej časti, výkresovej časti a záväznej časti územnoplánovacej dokumentácie schvaľovacou doložkou podľa § 28 ods. 1 zákona č. 50/1976 Zb. 
o územnom plánovaní  a stavebnom poriadku v znení neskorších predpisov,

-	vyhotovenie registračného listu podľa § 28 ods. 5 zákona č. 50/1976 Zb. o územnom plánovaní  a stavebnom poriadku v znení neskorších predpisov a jeho doručenie príslušnému ministerstvu SR spolu s kópiou uznesenia o schválení  územnoplánovacej dokumentácie,

2

-	uloženie Zmien a doplnkov Územného plánu zóny Krásna nad Hornádom r. 2011  
na  Meste Košice, na Stavebnom úrade mesta Košice a na Krajskom stavebnom úrade 
v Košiciach do 3 mesiacov od jeho schválenia v mestskom zastupiteľstve.

	MUDr. Richard Raši, PhD., MPH	
	primátor mesta Košice
	Podpísal dňa: 17. 12. 2012 

Za správnosť:   Ing. Pavol Lazúr
                         Ing. Juraj Tache

Zapisovateľka: Blanka Lukáčová